b'\n_START_ARTICLE_\nKristuskransen\n_START_PARAGRAPH_\nKristuskransen, ogs\xc3\xa5 kalt Trosperlene, er et perleb\xc3\xa5nd, som ble utviklet i 1995 av den svenske, evangelisk-lutherske biskopen Martin L\xc3\xb6nnebo.\n_START_SECTION_\nBakgrunn\n_START_PARAGRAPH_\nBiskop L\xc3\xb6nnebo satt i flere dager fast p\xc3\xa5 en gresk \xc3\xb8y, p\xc3\xa5 grunn av storm. Da han s\xc3\xa5 de greske fiskerne med sine kombologia, kom han p\xc3\xa5 ideen med kristuskransen. F\xc3\xb8rst utviklet han, p\xc3\xa5 papir, en livsring av perler (derav det svenske navnet Fr\xc3\xa4lsarkransen), hvor han ga alle perlene en bestemt betydning. Etter hjemreisen til Sverige lagde han et perleb\xc3\xa5nd, basert p\xc3\xa5 skissene sine, og begynte \xc3\xa5 bruke kransen som en b\xc3\xb8nnehjelp. Oppfinnelsen spredde seg rasket i Sverige, og etterhvert videre til andre lutherske land.'